2006.

2006. (MMVI) je bila uobičajena godina koja počinje u nedjelju po gregorijanskom kalendaru, 2006. godina nove ere i Anno Domini (AD), 6. godina 3. milenija i 21. stoljeća, i 7. godine decenije 2000-ih.

 Događaji 

 Januar 
 11. januar – Vulkan Augustine na Aljasci eruptirao dva puta, što je prva njegova erupcija od januara 1986.
 12. januar – U stampedu, za vrijeme ritualnog kamenovanja đavola zadnjeg dana Hadždža na Mini, Saudijska Arabija, poginula 362 hodočasnika.
 19. januar – NASA lansirala letjelicu u okviru misije New Horizons, što je prva misija posvećena Plutonu. 
 23. januar – Najmanje 46 lica poginulo i 130 povrijeđeno u teškoj željezničkoj nesreći koja se dogodila kada je lokalni putnički voz koji je saobraćao između Bijelog Polja i Podgorice (SCG) iskliznuo iz šina u mjestu Bioče nedaleko od Podgorice
 25. januar – Održani izbori za Palestinsko zakonodavno vijeće.
 26. januar 
 U Prištini sahranjen predsjednik Kosova Ibrahim Rugova
 Pronađena najmanja planeta, OGLE-2005-BLG-390Lb, slična Zemlji van Sunčevog sistema
 28. januar – U Katowicama u južnoj Poljskoj se srušio krov dvorane u kojoj se održavala izložba golubova; poginulo 60, a povrijeđeno 141 osoba
 31. januar 
 Vijeće Evropske unije u Briselu imenovalo Christiana Schwarz-Schillinga za specijalnog predstavnika Evropske unije za Bosnu i Hercegovinu
 Kriza između Danske i arapskih zemalja se nastavlja zbog objavljenih 12 crteža Muhameda.
 Američka Akademija filmskih umjetnosti i znanosti objavila nominacije za ovogodišnji Academy Award (Oskar).

 Februar 
 1. februar – Nakon podnesene ostavke direktora GRAS-a Ibrahima Jusufranića, radnici ovog preduzeća vratili su se na svoja radna mjesta.
 2. februar
 Na sjednici vrhovnog vijeća odbrane SCG održanoj u srijedu, načelnik Vojnosigurnosne agencije Vojske SCG Svetko Kovač, podnio je izvještaj u kojem se navodi da je Vojska SCG pružala zaštitu odbjeglom haškom optuženiku Ratku Mladiću.
 Predsjedavajući Vijeća ministara BiH Adnan Terzić, predsjednik Vlade RS-a Pero Bukejlović i predsjednik Microsofta Bill Gates su u Portugalu potpisali pismo namjere, koje predviđa pripremu ugovora o strateškom partnerstvu između BiH i Microsofta.
 3. februar
 Na sudu Bosne i Hercegovine počelo prvo suđenje za genocid u bosanskohercegovačkom pravosuđu. Jedanaest je optuženih za zločine koji su se desili u Srebrenici i Kravicama.
 Egipatski putnički brod "Al Salam 98" je tokom noći potonuo u Crvenom moru. Na brodu se nalazilo preko 1400 osoba. Do sada je oko 100 preživjelih spašeno.
 4. februar
 Demonstranti u Damasku (Sirija) zapalili prvo dansku, a nešto poslije i norvešku ambasadu. 
 Danski premijer Anders Fogh Rasmussen obratio se putem arapske televizijske stanice Al-Arabiya stanovnicima islamskih zemalja povodom spornih karikatura poslanika Muhameda koje su objavljene u jednim danskim novinama.
 IAA odlučila prijaviti Iran Vijeću sigurnosti zbog navodne namjere proizvodnje nuklearnog oružja.
 5. februar
 Iran odlučio da zabrani pristup svojim nuklearnim postrojenjima timovima IAA.
 Reprezentacija Francuske je novi evropski prvak u rukometu.
 6. februar – Isabelle Dinoire 38-godišnja Francuskinja kojoj je izvršena transplatacija lica u novembru 2005. godine, obratila se javnosti po prvi put od operacije.
 7. februar – Naučna ekspedicija otkrila više novih vrsta životinja i biljaka na Zapadnoj Novoj Gvineji. Otkriveno je 20 novih vrsta žaba, četiri vrste leptira, nekoliko vrsta palmi, jedna ptičija podvrsta, kao i vrsta kengura za koju se mislilo da je istrijebljena zbog lova.
 8. februar
 Predsjednik Hrvatskog sabora Vladimir Šeks je, u ime Sabora, izrazio osudu i žaljenje zbog činjenice da je "Nacional" objavio karikature poslanika Muhameda.
 U Sarajevu oko hiljadu građana protestiralo protiv karikatura poslanika Muhameda objavljenih u evropskim listovima.
 Egipatsko vrhovno vijeće za antikvitete potvrdilo je otkriće nove grobnice u Dolini kraljeva. To je prvo otkriće grobnice na ovoj lokaciji još od 1922. godine.
 9. februar – Hari Varešanović je predstavnik Bosne i Hercegovine na takmičenju Eurosong 2006. koje se održalo 20. maja u Ateni.
 10. februar 
 Fatmir Sejdiu izabran je za novog predsjednika Kosova.
 Svečanom ceremonijom u Torinu u petak su otpočele 20. Zimske olimpijske igre.
 11. februar – Život premijera Ariela Sharona je u opasnosti i ljekari ga pripremaju za hitnu operaciju nakon što su otkrili da je njegov digestivni trakt pretrpio teška oštećenja.
 12. februar 
 U Sloveniji otkriven virus ptičije gripe H5.
 Slučaj virusa ptičije gripe H5 potvrđen u Nigeriji. To je prvi slučaj pojave ovog virusa u Africi.
 Kraljevska grobnica, koja datira iz 200–300 godine p. n. e. otkrivena u Pella, Grčka. To je najveća grobnica nađena u Grčkoj dosada. 
 Britanski tabloid "News of the World" objavio video iz 2004. godine na kojem su snimljeni britanski vojnici koji tuku iračke tinejdžere.
 13. februar – Prosvjetni radnici Hercegovačko-neretvanskog kantona stupili u generalni štrajk.
 14. februar 
 Potvrđeni slučajevi ptičije gripe u Iranu i Njemačkoj.
 15. februar – Poginuo jedan rudar, a 22 povrijeđena u nesreći u rudniku Abid Lolić u mjestu Bila kod Travnika.
 16. februar 
 Početak suđenja šestorici bivših političkih i vojnih čelnika bosanskohercegovačkih Hrvata, na čelu s prvooptuženim Jadrankom Prlićem, zakazan je za utorak 25. aprila, objavljeno je u četvrtak na Haškom sudu.
 Ujedinjene nacije u izvještaju na 54 stranice osudile američko postupanje u logoru u zalivu Guantanamo, i zatražile da zatvorenicima bude suđeno ili da budu oslobođeni.
 Evropski parlament usvojio rezoluciju o Bosni i Hercegovini u kojoj se relevantni bosanskohercegovački političari pozivaju da nastave provođenje reformi i modificiranje Dejtonskog sporazuma u korist izgradnje funkcionalne države.
 17. februar 
 Jedan od vatrogasaca, koji su početkom sedmice učestvovali u uklanjanju uginulih labudova u Sloveniji, u četvrtak je oko 20 sati primljen u bolnicu zbog visoke temperature i znakova gripe.
 Grčka izletnica pronašla 6500 godina star zlatni privjesak. Privjesak potiče iz perioda Neolitika, i još uvijek se zna jako malo o korištenju metala, posebno zlata, u tom periodu. Svega tri privjeska iz og perioda su nađena dosada. U novembru 2005. arheolozi su potvrdili otkriće dva naselja, na tom području, stara oko osam hiljada godina.
 U Hrvatskoj zabilježen prvi slučaj kravljeg ludila.
 Srbiji dat rok do kraja februara da izruči Ratka Mladića Haškom tribunalu.
 18. februar 
 Bosanskohercegovački film Grbavica dobio glavnu nagradu Zlatni medvjed na Berlinskom Filmskom Festivalu. 
 Visoki predstavnik Christian Schwarz-Schilling je izrazio dobrodošlicu ambasadoru Peteru Bas-Backeru koji je danas preuzeo funkciju višeg zamjenika visokog predstavnika, saopšteno je u petak iz OHR-a.
 20. februar 
 BiH dobija Predsjedništvo koje čine predsjednik i dva potpredsjednika, s rotacijom na čelu ove institucije svakih 18 mjesec.
 Jasmila Žbanić, dobitnica nagrade "Zlatni medvjed", stigla je u Sarajevo. Predstavnici Obala art centra i filmska ekipa organizovali su doček pobjedničke ekipe. 
 Ispitivanjima na Veterinarskom fakultetu u Sarajevu je i službeno potvrđeno postojanje tipa H5 virusa ptčije gripe kod labudova dovezenih s Malog plivskog jezera kod Jajca.
 21. februar 
 Prema trvdnji beogradskog lista "Blic", u Srbiji se priprema hapšenje jednog od najtraženijih haaških optuženika, odbjeglog generala Ratka Mladića.
 Srbijanska agencija Tanjug je u 17:54 sati objavila da je u Beogradu uhapšen Ratko Mladić. Srbijanska Vlada je vijest dementirala.
 Agencija Srna u 19:00 sati objavila da je uhapšen Ratko Mladić
 22. februar 
 Japanska svemirska agencija lansirala u orbitu satelit koji će mapirati nebo koristeći filtere sa infracrvenim valnim dužinama.
 U pljački banke u velikoj Britaniji odneseno najmanje 25 miliona funti, a moguće da će se iznos popeti i do 40 miliona funti.
 Džamija Al Askari u Iračkom gradu Samari djelimično oštećena u eksploziji podmetnute bombe.
 Ratko Mladić pregovara o uslovima predaje i tokom dana mogu se očekivati nove informacije iz Vlade Srbije, izjavila je "SRNA".
 23. februar 
 Preko 100 osoba poginulo u Iraku u nasilju koje je uslijedilo nakon postavljanja bombe u džamiju Al Askari.
 Preko pedeset osoba poginulo u Moskvi u nesreći kada se urušio krov tržnice. Zgradu tržnice projektovao je isti arhitekta koji je projektovao Transvaal Water Park koji se urušio 2004. kada je poginulo 28 osoba. 
 Glavna haška tužiteljica Karla del Ponte ponovila da Ratko Mladić mora biti smjesta uhapšen.
 25. februar – Otvoren granični prijelaz Kamensko
 26. februar – Na Olimpijskom stadionu u Torinu u nedjelju su službeno zatvorene 20. Zimske olimpijske igre.
 27. februar – Danas je pred Međunarodnim sudom pravde u Hagu počela rasprava po tužbi BiH protiv Srbije i Crne Gore za agresiju i genocid.
 28. februar – Nogometna reprezentacija BiH je u prijateljskoj utakmici u Dortmundu (Njemačka) s Japanom igrala neriješeno 2:2. Golove za BiH postigli su Misimović u 56. i Grujić u 65. minuti, dok su strijelci za Japan bili Takahara u 45. i Nakata u 90. minuti. Prisutno je bilo oko 8000 gledalaca.

 Mart 
 1. mart 
 Napisan milioniti članak na Wikipediji na engleskom jeziku.
 3. mart 
 Satelitski detektor linearnih anomalija (LINANAL) upotrijebljen za ispitivanje hipoteze postojanja građevine kolosalnih razmjera, takozvane "Bosanske piramide Sunca" u Visokom.
 U Međunarodnom sudu pravde u Den Haagu je nastavljena usmena rasprava po tužbi Bosne i Hercegovine protiv Srbije i Crne Gore za genocid.
 4. mart – Američko ministarstvo odbrane je u petak po nalogu suda objavilo imena većine zatvorenika koje SAD pod sumnjom za terorizam drže u vojnoj bazi Guantanamo Bay na Kubi.
 5. mart – Održana 78. dodjela "Oscara".
 6. mart – beogradskoj publici u "Sava centru" premijerno prikazan film "Grbavica". Nakon projekcije, publika je burnim aplauzom i ovacijama pozdravila rediteljku Jasmilu Žbanić i glavnu glumicu Mirjanu Karanović.
 7. mart – Samoubistvom Milana Babića, ICTY izgubio najvrednijeg svjedoka u predmietima u vezi sa ratnim zločinom u Hrvatskoj. Milan Babić se u nedjelju objesio u pritvoru Haškog suda.
 8. mart 
 Slovenija zatražila pristup Evropskoj monetarnoj uniji.
 9. mart 
 Potvrđeno da je Cassini-Huygens misija detektovala moguće vodene gejzire na Enceladusu, Saturnovom mjesecu.
 Općinski sud u Banjoj Luci osudio Milanka Vujanovića za ratne zločine počinjene nad civilnim stanovništvom u mjestu Blagaj Rijeka (Novi Grad).
 Euroimage, fondacija za podršku kinematografske koprodukcije Vijeća Evrope, izrazila je  zabrinutost zbog zabrane emitiranja bosanskohercegovačkog filma "Grbavica" na teritoriji Republike Srpske.
 10. mart 
 Istraživači potvrdili da je Laoski kamenjarski pacov (Laonastes aenigmamus), po prvi put opisan u članku od 18. aprila 2005. godine, pripadnik grupe za čije se članove vjerovalo da su izumrli prije 11 miliona godina.
 Istraživačka letjelica Mars Reconnaissance Orbiter ušao u orbitu oko Marsa
 11. mart 
 Ministri vanjskih poslova zemalja EU-a su na sastanku u Salzburgu ponovili da budućnost Zapadnog Balkana leži u Evropskoj uniji. Naglašeno je da napredak svake države prema EU i dalje zavisi od ispunjavanja uvjeta i saradnje sa Haškim tribunalom. Unutar EU-a (pogotovo u Francuskoj) počele su se javljati ideje da bi trebalo usporiti dalje širenje.
 Umro Slobodan Milošević. Više puta Milošević se u toku suđenja pred Haškim tribunalom žalio na zdravstvene probleme, a sudsko vijeće je odbilo da ga pusti na liječenje u Moskvu zbog nedostatka garancija da neće pobjeći.
 12. mart 
 Venecuela usvojila izmjene na zastavi (prethodna verzija je poticala iz 1954. godine).
 13. mart 
 Haški tribunal je u nedjelju navečer saopćio da je obdukcijom tijela bivšeg predsjednika Srbije i SRJ Slobodana Miloševića utvrđeno da je on preminuo od srčanog udara.
 Započeto snimanje spota za "Lejlu", pjesmu predstavnicu BiH za pjesmu Eurovizije 2006 u Atini. Izvodi je Hari Mata Hari, a Željko Joksimović je kompozitor. Reditelj spota je Pjer Žalica, jedan od najistaknutijih reditelja BiH. Prva klapa je trebala da bude snimljena na Starom mostu, ali je zbog jakog vjetra premještena na drugu lokaciju.
 14. mart 
 Ilučeni parovi polufinala Kupa BiH u nogometu: Nogometaši Željezničara i Širokog Brijega sastat će se u polufinalu Kupa Bosne i Hercegovine, a u drugom polufinalnom meču igrat će Orašje i Žepče. Susreti se održavaju 29. marta u Sarajevu i Orašju, i 12. aprila u Širokom Brijegu i Žepču.
 Slobodan Milošević bit će pokopan u subotu u Požarevcu. Okružni sud u Beogradu naredio je da Mirjana Marković ostane na slobodi, odnosno da ne bude privedena ako dođe u zemlju radi sahrane svog supruga. U međuvremenu Haški sud je zvanično zaključio sudski proces koji se vodio protiv Slobodana Miloševića zbog genocida, ratnih zločina i zločina protiv čovječnosti, nakon smrti optuženika.
 15. mart 
 Generalna skupština Ujedinjenih nacija izglasala uspostavljanje Vijeća Ujedinjenih nacija za ljudska prava, umjesto dosadašnje Komisije za ljudska prava. Protiv uspostavljanja su glasali Sjedinjene Američke Države, Izrael, Palau i Maršalska ostrva.
 Odlukom Haškog suda bivši komandanti Armije BiH Enver Hadžihasanović i Amir Kubura, prvostepenom su presudom osuđeni na pet odnosno 2,5 godine zatvora. Njih je tribunal optužio za ratne zločine nad hrvatskim i srpskim civilima u srednjoj Bosni od 1993. do 1995. U kaznu će biti uračunato vrijeme provodeno u pritvoru, u skladu s time Kuburi za mjesec dana ističe puna kazna.
 16. mart 
 Zastupnici Srbije i Crne Gore su okončali sedmodnevno iznošenje argumenta kojim osporavaju tužbu BiH za genocid. Smatraju da će se prije presude Sud proglasiti nenadležnim jer u vrijeme podnošenja tužbe nisu bili članica UN-a. Rasprava po tužbi BiH za genocid bit će nastavljena sutra.
 Ekshumirano oko 30 ubijenih Bošnjaka iz Snagova, koje je VRS zatvorio u garažu s nekoliko životinja i zapalio. Nakon ekshumacija u Snagovu, krajem marta nastavljaju se ekshumacije iz grobnica, uglavnom u Podrinju. 
 17. mart 
 UN-ov tribunal za ratne zločine saopćio je da autopsija i testovi obavljeni na tijelu Slobodana Miloševića nisu pronašli nikakve dokaze o otrovu ili lijekovima u količinama koje bi mogle dovesti do njegove smrti.
 Održana prva tehnička runda pregovora između Bosne i Hercegovine i Evropske unije o Sporazumu o stabiliziranju i pridruživanju u Sarajevu. Tema je slobodna trgovina.
 18. mart – Razgovori lidera sedam bh. političkih stranaka rezultirali su dogovorom o promjenama Ustava Bosne i Hercegovine. Stranke su danas usaglasile i jedino preostalo pitanje koje se odnosilo na način izbora kandidata za bh. predsjedništvo.
 19. mart – U Bjelorusiji su održani predsjednički izbori. Navečer je nezvanično saopćeno da je šef države Aleksandar Lukašenko, koji je već 12 godina na toj funkciji, pobjedio izbore sa preko 80% glasova. Procjenjuje se da je manipulirao izbore. Opozicija je pozvala na mirne proteste. Predsjednik Lukašenko zaprijetio je da će demonstrantima "slomiti vrat".
 20. mart – Snažan tropski ciklon sa vjetrom brzine od 290 km/h, zahvatio je sjeveroistočnu obalu Australije, zbog čega su evakuirane hiljade ljudi. Oko 50 hiljada domaćinstava ostalo je bez električne energije. U ugroženim oblastima proglašeno je vanredno stanje.
 21. mart 
 Magazin TIME i televizija AP objavili su snimak masakra 15 iračkih civila u gradu Haditi. Zločin je, navodno, djelo američkih marinaca. Među ubijenima je bilo sedam žena i troje djece.
 Originalna Povelja Kulina bana mogla bi ovog ljeta stići iz Petrograda u Sarajevo na izložbu. Povelja koju je Kulin ban poslao Dubrovačkoj republici pisana je na starobosanskom jeziku 1189. godine i najstariji je južnoslavenski pisani dokument.
 22. mart – Danas se obilježava svjetski dan zaštite voda. Brojne aktivnosti u BiH se obilježavaju u općinama sliva rijeke Une. To područje obuhvata 22 općine iz BiH i Hrvatske, u kojima je proteklih godina realizirano desetak projekata u rješavanju vodosnabdijevanja i upravljanja vodama i okolišem.
 23. mart 
 Rijeka Bosna izlila se u centru Maglaja. Vodostaj pritoke Jablanice također je u porastu. Ekipe Općinskog štaba Civilne zaštite Maglaj pomažu stanovništvu. Kiša koja bez prestanka pada od jučer, svakog sata podiže također nivo vode u akumulaciji jezera Modrac. Iz Kantonalne uprave najavljuju i mogućnost evakuacije stanovništva u općinama Lukavac, Gračanica i Doboj-Istok. Stanje se pogoršalo i uz rijeku Spreču.
 Iz Nogometnog saveza BiH je najavljeno, da naš nacionalni tim u maju bi mogao igrati jednu pripremnu utakmicu, ali ime protivnika još nije poznato. Trenutno se razmatraju tri ponude. Jedna je stigla iz Južne Koreje i odnosi se na gostovanje našeg tima u Seulu, drugu su poslali iz Saudijske Arabije za meč u Njemačkoj, dok je treća iz Irana.
 24. mart – Tema samita čelnika zemalja članica EU-a bila je između ostalog Bjelorusija, nakon što je prethodne noći uhapšeno više od 200 demonstranata koji su u Minsku protestirali protiv ponovnog izbora predsjednika Aleksandra Lukašenka. Bjelorusiji će biti uvedene sankcije.
 25. mart – Prijedlog za uspostavljanje direktne željezničke transportne linije između Beča i Sarajeva podržali su nadležni glavnog grada Austrije, piše "Dnevni Avaz" u današnjem izdanju. Pokretanjem željezničkog transporta na liniji Sarajevo - Beč, BiH bi izašla iz izolacije. Omugućen bi bio i bolji plasman bh. proizvoda na evropskom tržištu.
 26. mart – Predsjednik Palestinske samouprave Mahmoud Abbas najavio je jučer da postoji mogućnost da ne potpiše odluku o formiranju palestinske vlade koju će predvoditi Hamas, ako taj radikalni pokret i dalje bude blokirao mirovne pregovore sa Izraelom. 
 27. mart 
 U Jajcu se održava regionalna konferencija o kulturnom naslijeđu. Cilj je izrada nominacionog fajla za uvrštavanje Jajca na Listu svjetske baštine UNESCO-a. Član Komisije za zaštitu nacionalne baštine BiH s načelnikom Općine Jajce, u ime Komisije, potpisao je Ugovor koji obavezuje Komisiju na izradu nominacionog fajla.
 Vlada Sjedinjenih Američkih Država odlučila je ukinuti restriktivne mjere za općinsku upravu u Foči, koje su bile izrečene zbog nesaradnje sa Haškim tribunalom. Ove godine je američka ministrica vanjskih poslova Condoleezza Rice odlučila dozvoliti pružanje pomoći cijelom području Republike Srpske, osim općinama Bijeljina, Han-Pijesak, Pale i Sokolac.
 Umro Poljski pisac Stanislav Lem, jedan od najčitanijih pisaca naučne fantastike u svijetu.
 28. mart 
 U Izraelu danas se održavaju prijevremeni parlamentarni izbori. Stranka Kadima, privremenog premijera Ehuda Olmerta, ima najbolje šanse na pobjedu. Na općim izborima će građani s pravom glasa izabrati 120 zastupnika u Knesetu. Izbori se odvijaju uz opsežne mjere sigurnosti zbog straha od palestinskih napada.
 Jučer je počela ekshumacija tek pronađene masovne grobnice u mjestu Provalije kod Višegrada. Ekspertni tim je dosad ekshumirao šest tijela. Riječ je o grobnici koja najvjerovatnije krije od 17 do 20 tijela bošnjačkih civila, koji su 26. jula 1992. godine krenuli iz Višegrada putem spasa prema Makedoniji.
 29. mart 
 Bosna i Hercegovina je zauzela 97. mjesto među 115 zemalja uključenih u izvještaj Svjetskog ekonomskog foruma (WEF) o primjeni informacijskih tehnologije u ekonomiji u 2005. godini. Prvu poziciju na toj ljestvici zauzele su Sjedinjene Američke Države, dok je na posljednjem, 115. mjestu, Etiopija. Od evropskih zemalja najbolje je plasirana Švicarska i zauzima 9. mjesto.
 Umro bosanskohercegovački glumac Zoran Bečić u u Sarajevu u 67. godini života. Bio je srčani bolesnik. Poznat je među ostalom iz serije "Viza za budućnost", gdje je glumio Oskara Prohasku.
 30. mart – Zbog poplava širom Češke, na jugu Poljske i istoku i zapadu Slovačke, hiljade ljudi prinuđeni su napustiti svoje domove. U Češkoj je noćas evakuirano više od 10.000 ljudi u gradu Znojmu, na granici s Austrijom.
 31. mart 
 Preko 50 osoba je nastradalo kada je putnički brod potonuo u zaljevu nedaleko od obale Bahreina. U trenutku nesreće na brodu je bilo oko 150 turista, ali tačan broj putnika se ne zna. Uzrok nesreće također nije poznat.
 NASA i Ruska federalna svemirska agencija lansirali trinaestu misiju na Međunarodnu svemirsku stanicu (ISS). U posadi misije je i prvi astronaut iz Brazila u historiji.
 Ustavni sud Bosne i Hercegovine utvrdio je da grb i zastava Federacije i zastava, grb i himna Republike Srpske nisu u skladu s Ustavom Bosne i Hercegovine, jer krše Međunarodnu konvenciju o ukidanju svih oblika rasne diskriminacije. Parlamentima oba entiteta naloženo je da u roku od šest mjeseci usaglase navedene odredbe sa državnim Ustavom.

 April 
 1. april 
 Predstavnici pokreta "Dosta" su na mirnim protestima na Trgu BiH, ispred zgrada zajedničkih institucija u Sarajevu, izrazili negodovanje zbog najavljenog poskupljenja električne energije. Protestima je prisustvovalo  oko stotinjak građana, većinom penzioneri.
 U seriji zemljotresa koji su pogodili zapadne dijelove Irana poginulo je najmanje 70 osoba, dok je više od hiljadu povrijeđeno. Snaga zemljotresa bila je šest stepeni Rihterove skale. Više od 300 sela je porušeno, a većina stanovnika pogođenih oblasti ostala je bez struje i plina.
 Pet osoba, od kojih četiri iz Hrvatske i jedna iz BiH, poginulo je i jedna osoba povrijeđena u teškoj saobraćajnoj nesreći koja se dogodila u mjestu Tasovčići na putu Mostar - Čapljina.
 2. april 
 Više stotina hiljada hodočasnika učestvovat će u molitvi na Trgu svetog Petra u povodu godišnjice smrti pape Ivana Pavla II. Ceremonija počinje u 20:30 čitanjem tekstova Ivana Pavla II, a papa Benedikt XVI će se u 21:00 pojaviti na prozoru Apostolske palače, kada će početi molitva.
 Zbog naglog otapanja snijega i obilnih kiša, nivo rijeka u Evropi se povećava, što je dovelo do evakuacije stanovništva u centralnim dijelovima kontinenta. Najugroženije su Njemačka, Češka, Slovačka, Rumunija i Mađarska. Iz pojedinih oblasti stanovništvo u strahu napušta svoje domove. 
 Najmanje 20 osoba poginulo a deset osoba nestalo nakon dvije eksplozije, koje su izbile u tvornicama eksploziva i pirotehničkog materijala u Kini.
 Više hiljada ljudi demonstrirali su u Bilbau, tražeći veću nezavisnost Baskije i povratak oko 800 zatvorenih pripadnika ETA-e iz španskih i francuskih zatvora.
 Više stotina hiljada hodočasnika učestvovat će u molitvi na Trgu svetog Petra u povodu godišnjice smrti pape Ivana Pavla II. Ceremonija počinje u 20:30 čitanjem tekstova Ivana Pavla II, a papa Benedikt XVI će se u 21:00 pojaviti na prozoru Apostolske palače, kada će početi molitva.
 Zbog naglog otapanja snijega i obilnih kiša, nivo rijeka u Evropi se povećava, što je dovelo do evakuacije stanovništva u centralnim dijelovima kontinenta. Najugroženije su Njemačka, Češka, Slovačka, Rumunija i Mađarska. Iz pojedinih oblasti stanovništvo u strahu napušta svoje domove. 
 Najmanje 20 osoba poginulo a deset osoba nestalo nakon dvije eksplozije, koje su izbile u tvornicama eksploziva i pirotehničkog materijala u Kini.
 Više hiljada ljudi demonstrirali su u Bilbau, tražeći veću nezavisnost Baskije i povratak oko 800 zatvorenih pripadnika ETA-e iz španskih i francuskih zatvora.
 3. april – Reis Mustafa ef. Cerić izabran u Izvršno vijeće novoosnovanog Svjetskog foruma uleme.
 5. april – Arheolozi otkrili 1500 godina staru piramidu u Meksiku. Širina svake strane podnožja piramide iznosi preko 150 metara, a visoka je oko 20 metara.
 6. april 
 Objavljeno otkriće fosilnih ostataka Tiktaalika, životinje za koju se smatra da je evolutivna veza između vodenih i kopnenih životinja.
 Srbija je glavnoj haškoj tužiteljici Carli del Ponte obećala da će Ratko Mladić biti izručen Haškom sudu (ICTY) do kraja aprila, izjavio je u četvrtak savjetnik tužiteljice Anton Nikiforov.
 Primijećena dva nova dosad neevidentirana Uranova prstena, jedan crvene, drugi plave boje. Dosada primijećeni Uranovi prstenovi su bili bezbojni.
 7. april 
 Letjelica New Horizons prošla Marsovu orbitu na svom putu prema Plutonu.
 Ekspedicija naučnika iz Conservation International i Disney's Animal Kingdom objavila otkriće novih vrsta životinja s ekspedicije na Tibetu. Neke od njih su džinovske ose, skočimiš, više vrsta žaba i insekata kao i zlatni majmun, najveća vrsta primata u regiji.
 8. april – Pristigle prve slike kamere visoke rezolucije sa letjelice Mars Reconnaissance Orbiter. Naučnici oduševljeni kvalitetom fotografija.
 9. april – Kina počela sa izgradnjom rakete za treću svemirsku misiju te zemlje, planiranu za 2008. godinu.
 10. april – Romano Prodi ostvario tijesnu pobjedu nad Silviom Berlusconijem na italijanskim opštim izborima.
 11. april 
 Letjelica Evropske svemirske agencije (ESA) Venus Express približila se Veneri, nakon otprilike pet mjeseci leta, te počela usporavati s ciljem da ođe u orbitu oko planete.
 Iranski predsjednik Mahmoud Ahmadinejad objavio da je Iran uspješno završio istraživanje na obogaćivanju urana.
 Izbori u Bosni i Hercegovini bit će održani 1. oktobra, najavila je državna Izborna komisija. Izbori će biti raspisani 4. maja, 150 dana prije izbora.
 12. april – Doktor Sir Magdi Yacoub, coronarni spcijalista, operisao velšku djevojčicu, čije je srce ponovo vraćeno u tijelo nakon što je organizam odbacio srce donatora.
 13. april – Snage armije Čada odbile borce Ujedinjenog fronta za demokratske promjene u bitci za N'Djamenu. Vijeće sigurnosti UN-a osudilo napade pobunjenika.
 14. april – Počeli arheološki radovi na brdu Visočica kod Visokog za koje se smatra da krije prvu Bosansku piramidu Sunca.
 15. april – Dunav dostigao rekordan nivo u zadnjih 100 godina, izazivajući poplave širom Evrope.
 16. april 
 17. april – U Vojvodini i Srbiji zaustavljen rast nivoa rijeka. Stanje se stabilizuje i ne očekuje se daljnji rast vodostaja.
 18. april – New York Stock Exchange (berza) vodi pregovore za spajanje sa London Stock Exchange (berza), za stvaranje novog giganta u berzanskom poslovanju.
 19. april 
 Hiljade ljudi u Srbiji, Bugarskoj i Rumuniji radi na održavanju nasipa Dunava u borbi protiv poplava koje ponovo prijete. Vodostaj Dunava dostiže najviši nivo u posljednjih 100 godina.
 Italijanski Vrhovni sud potvrdio pobjedu Romana Prodija na prošlosedmičnim izborima.
 20. april – Pentagon objavio dosada najduži spisak imena zatvorenika iz zarobljeničkog logora Guantanamo. Na spisku se nalazi 558 imena, iako Pentagon tvrdi da je trenutno svega 490 osoba zarobljeno u ovom logoru.
 22. april 
 Bosanskohercegovački arheolozi i historičari zahtijevaju od odgovornih državnih institucija da hitno ponište nezakonito izdate dozvole za iskopavanje na lokalitetu brda Visočica, navodi se u saopćenju što su ga potpisali arheolozi i historičari iz Sarajeva, Zenice, Bijeljine, Tuzle.
 23. april 
 Košarkaši FMP-a (nekadašnjeg Refleksa) osvojili šampionski prsten Goodyear lige.
 24. april – Prvi (i jedini) klonirani pas u svijetu dočekao svoj prvi rođendan, objavio južnokoreanski tim koji je izvršio ovo kloniranje.
 25. april 
 Otkrivena nova masovna grobnica u Potočarima, stotinjak metara udaljenosti od Memorijalnog centra.
 Nepalska opozicija okončala višednevne proteste protiv monarha ove države, nakon što se kralj Gyanendra složio sa promjenama ustava koje će veliki dio njegovih ovlasti prenijeti na parlament. Maoistički pobunjenici nisu se složili s okončanjem protesta.
 Predstavnički dom Parlamentarne skupštine BiH odgodio izjašnjavanje o ustavnim promjenama za 26. 4. 2006. nakon što ni poslije 15 sati rasprave nije bilo dovoljnog broja glasova da bi prijedlog bio usvojen.
 Obilježeno 20 godina od Černobilske katastrofe.
 26. april 
 Malezija, u saradnji s Rusijom, planira poslati astronauta na Međunarodnu svemirsku stanicu (ISS) u oktobru 2007. godine. Jedan od problema malezijskih astronauta tokom boravka u svemir je određivanje pravca u kojem će se okretati tokom pet dnevnih molitvi, obaveznih za muslimane. 
 Potvrđeno otkriće dvije nove vrste žabe u Laosu. U zadnje dvije godine na ovom području je otkriveno čak šest novih vrsta žabe.
 Kineski naučnici klonirali tele koje je možda otporno na kravlje ludilo.
 Zastupnici Parlamentarne skupštine Bosne i Hercegovine nisu usvojili predviđene izmjene Ustava BiH. Za usvajanje izmjena bila su potrebna dva zastupnička glasa.
 27. april – Ministri pravde i unutrašnjih poslova Evropske unije odobrili su u četvrtak na sastanku u Luksemburgu poskupljenje viza za ulazak u zemlje Evropske unije sa 35 na 60 eura.
 28. april – Američki i danski naučnici utvrdili približan datum erupcije vulkana na ostrvu Thera (oko 1627–1600. p. n. e) koja je uništila Minojsku civilizaciju na Kreti.
 30. april – Sudanska vlada prihvatila mirovni plan predložen od medijatora Afričke unije.

 Maj 
 1. maj 
 Bolivijanski predsjednik Evo Morales objavio nacionalizaciju naftnih postrojenja i izvora u zemlji.
 2. maj – Silvio Berlusconi formalno podnio ostavku na dužnost premijera Italije, nakon poraza na opštim izborima.
 3. maj 
 FK Orašje pobjednik Kupa BiH za sezonu 2005/2006.
 Novoimenovana Nepalska vlada proglasla obustavu sukoba u zemlji i najavila mirovne pregovore naglasivši da maoistički pobunjenici više neće biti smatrani za teroriste.
 4. maj – EU prekinula pregovore o stabilizaciji i pridruživanju sa Srbijom i Crnom Gorom zbog neizručenja Ratka Mladića sudu u Hagu.
 5. maj – U Kini vještački izazvane padavine kiše kako bi se sprali prašina i nečistoče sa ulica Pekinga.
 6. maj – Kina planira lansiranje letjelice za istraživanjemjesečeve površine i eventualno spuštanje na njegovo tlo.
 7. maj – FC Arsenal odigrao posljednju utakmicu na stadionu Highbury, na kojem je igrao 93 godine.
 8. maj – Japanska svemirska agencija idući mjesec planira pregovore s NASA-om u vezi razvoja projekta supersonične letjelice koja bi trebala predstavljati nasljednika Konkorda.
 9. maj 
 Letjelica Evropske svemirske agencije Venus Express ušla u konačnu orbitu oko Venere.
 U sjeveroistočnoj Kini, na granici sa Sjevernom Korejom, otkrivene ruševine grada starog preko 2000 godina.
 Dva australijska rudara, koji su proveli 14 dana pod zemljom nakon kolapsa rudnika u Beaconsfieldu na Tasmaniji, su spašeni i u dobrom su stanju.
 10. maj – Testovi pokazali da je medvjed, kojeg su ubili američki lovci na kanadskom sjeveru prije mjesec dana, hibrid polarnog medvjeda i grizlija, dosada prvi nađen u prirodi.
 11. maj – Baidu Baike, online enciklopedija koja radi na principu Wikipedije (ali za razliku od Wikipedie cenzurisana), pokrenuta od strane kineskih vlasti na Baidu.com. Dosada je u Kini bio onemogućavan pristup Wikipediji.
 12. maj – Justin Gatlin oborio svjetski rekord u sprintu na 100 metara, postigavši vrijme od 9,76 sekundi.
 13. maj – Vlasti u Indoneziji evakuisale 17.000 osoba naseljenih u blizini vulkana Mt. Merapi, jer očekuju skoru erupciju.
 14. maj – Neredi u Brazilu odnijeli preko 50 života. Nerede organizovala jedna od banditskih grupa, zbog premještanja nekih od vođa te bande u zatvore maksimalne sigurnosti.
 15. maj – vulkana Mt. Merapi u Indoneziji eruptirao.
 26. maj – Ustavni sud Bosne i Hercegovine osudio Dragoja Paunovića na 20 godina zatvora za zločin protiv čovječnosti počinjen na teritoriji općine Rogatica 1992.

 Juni 
 1. juni – Objavljena 6.06 (Dapper Drake) verzija Ubuntu Linuxa
 3. juni – Nakon referenduma o nezavisnosti, Crna Gora je postala nezavisna država.
 22. juni – Objavljena 3.0.1 verzija Damn Small Linux distribucije
 U junu otkrivena vansolarna planeta koja kruži oko zvijezde Polideuk u sazviježđu Blizanci.

 August 
 30. august – Objavljena 4.4 verzija CentOS distribucije.

 Septembar 
 7. septembar – U eksploziji u rudniku uglja u istočnom indijskom distriktu Dhanbad 54 rudara izgubilo živote.
 19. septembar 
 Na Tajlandu izvršen državni udar. 
 U neredima u Budimpešti zapaljena državna televizija.
 27. septembar – Momčilo Krajišnik pred Haškim tribunalom proglašen krivim za istrebljenje, ubistva, progone na političkoj, rasnoj ili vjerskoj osnovi, deportacije i nečovječno postupanje kao i zločine protiv čovječnosti, te osuđen na 27 godina zatvora.

 Oktobar 
 1. oktobar – Održani peti Opći izbori Bosni i Hercegovini.
 10. oktobar – Na džamiju u mjestu Jasenica, južno od Mostara, ispaljen je projektil iz ručnog bacača "zolja", promjera 60 milimetara.
 14. oktobar
 Na 18. svjetskom prvenstvu u karateu, koje se održava u finskom gradu Tampereu, seniorska reprezentacija BiH osvojila je drugo mjesto
 Nogometaši Sarajeva pobjednici su 88. vječitog gradskog derbija. U susretu devetog kola Premijer lige BiH Sarajevo je na Grbavici pobijedilo Željezničara sa 1:0 (0:0).
 U Izraelskom upadu na područje Gaze ubijeno šest Palestinaca. 	 
 Vijeće sigurnosti Ujedinjenih Nacija usvojilo rezoluciju 1718 o pooštrenim sankcijama protiv Sjeverne Koreje kao odgovor na nedavno izvedene nuklearne testove ove zemlje.
 16. oktobar 
 Američki i ruski naučnici potvrdili otkriće hemijskog elementa sa atomskim brojem 118, privremeno nazvanog Ununoctium
 Na teritoriji bratunačke općine počele ekshumacije ubijenih za vrijeme 1993. godine. Riječ je o osobama bošnjačke nacionalnosti, prijeratnim stanovnicima općina Višegrad i Bratunac.
 17. oktobar
 Populacija SAD-a dosegla brojku od 300 miliona stanovnika. 	 
 Vjenčani parovi u USA postali manjina u odnosu na nevjenčane 	 
 Bosanskohercegovački turističko-promotivni film "Enjoy Life" ("Uživaj život u BiH") osvojio je prvu nagradu na 9. međunarodnom festivalu turističkog filma SW ITF 2006 'CRO održanom u Splitu od 11. do 14. oktobra.
 25. oktobar – Na nedavno organizovanom referendumu građani Paname se pozitivno izjasnili o proširenju Panamskog kanala.
 26. oktobar
 Uništavanje Amazonske prašume ove godine se spustilo na najmanji nivo u zadnjih 15 godina, zahvaljujući pooštrenju brazilskih zakona o zaštiti okoliša. 	 
 Danas je objavljena 6.10 (Edgy Eft) verzija popularne Linux distribucije Ubuntu.
 27. oktobar – Charles Simonyi, 58-godišnji softverski inžinjer, promovisan kao novi kandidat za turistički let na ISS.
 30. oktobar
 U izvještaju UN objavljenom danas potvrđeno da je nivo gasova koji uzrokuju efekat staklenika ponovo u porastu. 	 
 U eksploziji bombe u bagdadskoj tržnici poginula 31 osoba, a najmanje 50 ranjeno. 	 
 U saobraćajnoj nesreći kod Žepča život izgubilo devet osoba. 	 
 U Sarajevu predstavljen T3, prvi alternativni bh. telekom operater.

 Novembar 
 2. novembar 
 Iran u sklopu velikih vojnih vježbi testirao raketu dugog dometa tipa Shahab kojom može gađati eventualne ciljeve na području Izraela i Perzijskog zaliva.
 Uhapšen Šefik Alić, ratni komandant jedinice Hamze 505 viteške brigade.
 3. novembar – Sud BiH osudio Marka Samardžiju na 26, a Nikolu Kovačevića na 12 godina zatvora.
 5. novembar
 Slovenska veterinarska uprava (VURS) potvrdila je novi slučaj kravljeg ludila (BSE) koji su analizom tkiva šest godina stare krave sa farme u blizini Murske Sobote otkrili austrijski veterinari. 	 
 Irački Visoki sud osudio Saddama Husseina na smrt vješanjem zbog zločina protiv čovječnosti.
 6. novembar – U Sarajevu dužnost preuzela tri nova člana Predsjedništva BiH – Haris Silajdžić, Nebojša Radmanović i Željko Komšić.
 7. novembar – U Bagdadu počelo novo suđenje bivšem iračkom predsjedniku Sadamu Huseinu. U isto vrijeme pristalice Baat stranke prijete nasiljem u slučaju izvršenja smrtne kazne na koju je Husein osuđen prije dva dana.
 8. novembar 
 Američki ministar odbrane Donald Rumsfeld podnio ostavku.
 Na izborima za Predstavnički dom američkog Kongresa, i za Senat USA Demokratska stranka osvojila većinu, prekinuvši tako dominaciju Republikanske stranke koja je trajala 12 godina.
 Australijski zvaničnici objavili kako je Australiju pogodila najgora suša u zadnjih 200 godina. Kiša u sušnim krajevima ne pada već šest godina, i smatra se da će, ukoliko ne bude padavina narednih šest mjeseci, doći do presušivanja najvećih vodotokova središnje Australije.
 9. novembar
 Islamska zajednica BiH objavila proširenu Rezoluciju u kojoj se potvrđuje privrženost "tradicionalnom Islamu" i Islamu baziranom na Hanefijskom mezhebu, i to povodom dešavanja u nekim džamijama u Sandžaku gdje je dolazilo do razmimoilaženja u načinju izvršavanja islamskih obaveza.
 U Mostaru bacanjem ruža u Neretvu i skokom na noge jednog od Mostaraca, simbolično obilježena godišnjica rušenja Starog mosta.
 10. novembar – Izraelska ministrica vanjskih poslova Tzipi Livni obnovila je apel svoje zemlje da se uvedu sankcije Iranu, upozorivši na to da će na Srednjem istoku doći do utrke u naoružanju ako islamski režim nabavi atomsku bombu.
 13. novembar
 Američki predstavnici u UN uložili veto na Rezoluciju kojom se osuđuje Izrael zbog najnovijih akcija protiv Palestinske samouprave i ubijanja civila. 	 
 Čelnik SNSD-a Milorad Dodik najavio organizovanje referenduma o reformi policije u BiH.
 14. novembar
 Sud BiH osudio Radovana Stankovića na 16 godina zatvora za zločin protiv čovječnosti počinjen na području Foče u periodu od aprila 1992. do februara 1993. godine.
 U Iraku grupa osoba obučenih u uniforme policije otela oko 150 osoba iz Ministarstva obrazovanja.
 16. novembar – U Banjoj Luci opljačkan kombi Reiffeisen banke iz kog je odnijeto 1,5 miliona KM.
 17. novembar
 Sud BiH osudio bivšeg člana Predsjedništva BiH i predsjednika HDZ-a Dragana Čovića na pet godina zatvora zbog zloupotrebe položaja ministra finansija Federacije BiH 2000. godine.
 Udruga preživjelih holokausta u Hrvatskoj zatražila je od Republike Hrvatske da u ime njih i više od 20 hiljada ubijenih, kojima su kosti ostale po stratištima Jasenovca i drugim stratištima Evrope, zaustavi manipulacije s jasenovačkim žrtvama.
 Ekspertni tim Federalne komisije za traženje nestalih ekshumirao je zaključno s današnjim danom iz masovne sekundarne grobnice Gorice kod Brčkog ukupno 277 tijela.
 18. novembar
 Britanski premijer Tony Blair, u intervjuu za TV Al Jazeera, priznao da je vojna intervencija u Iraku, koju je predvodio SAD, od samog početka bila greška.
 U poplavama u provinciji Badgis (Afganistan) poginule su 53 osobe, a na desetine ljudi se vode nestalim.
 U sarajevskom hotelu Aqua, Lejla Adrović iz Tuzle izabrana je za Miss BiH. 
 Okupljanjem bivših logoraš na Manjači obilježena je 14-godišnjica zatvaranja logora Manjača kraj Banje Luke.
 U okviru osmog Balkan Black Box festivala filma i kulture jugoistočne Evrope u Berlinu premijerno je prikazan dokumentarni film Zehrudina Isakovića "Povelja Kulina bana".

 2006. u temama 

 Rođeni 
 16. januar – Lana Pudar, bosanskohercegovačka plivačica

 Umrli 
 Januar
 4. januar – Nijaz Abadžić, bosanskohercegovački novinar, publicista i urednik FTVBiH
 6. januar – Lou Rawls, američki pjevač
 10. januar – Fadil Toskić, bosanskohercegovački pjevač
 14. januar – Shelley Winters, američka glumica
 19. januar – Wilson Pickett, američki pjevač
 21. januar – Ibrahim Rugova, bivši predsjednik Kosova i vođa najveće kosovske stranke
 24. januar – Chris Penn, američki filmski glumac
 28. januar – Duško Trifunović, književnik, scenarist i tekstopisac
 31. januar – Coretta Scott King, žena Martina Luthera Kinga

 Februar 
 Mart 
 12. mart – Jurij Brězan, njemački pisac koji je svoja djela  pisao na gornjolužičkosrpskom i njemačkom jeziku
 29. mart – Zoran Bečić, bosanskohercegovački glumac

 April 
 Maj 
 10. maj – Roderick Tuck, britanski biatlonac i skijaš-trkač

 Juni 
 7. juni – Abu Musab al-Zarqawi, lider Al-Kaide u Iraku
 18. juni - Adi Lukovac, bosanskohercegovački muzičar
 20. juli – Benjamin Filipović, bosanskohercegovački režiser

 Juli 
 7. juli – Noël Turrell, francuski biatlonac

 August 
 30. august – Nagib Mahfuz, egipatski književnik.

 Septembar 
 4. septembar – Steve Irwin, australijski zoolog, naturalista i televizijska zvijezda
 15. septembar – Oriana Fallaci, italijanska književnica

 Oktobar 
 7. oktobar – Ana Politkovskaja, ruska novinarka

 Novembar 
 10. novembar – Vera Aceva, narodni heroj SFRJ-a.
 16. novembar – Sulejman Rebac, bosanskohercegovački nogometaš i trener
 17. novembar – Ruth Brown, američka rhytm&blues-pjevačica
 20. novembar – Robert Altman, američki režiser, scenarist i producent

 Decembar 
 10. decembar – Augusto Pinochet, čileanski general i diktator

 Nobelove nagrade 
 Fizika
 John C. Mather, SAD
 George F. Smoot, SAD
 Hemija
 Roger D. Kornberg, SAD
 Medicina
 Andrew Z. Fire, SAD
 Craig C. Mello, SAD
 Ekonomija
 Edmund Phelps, SAD
 Književnost
 Orhan Pamuk, Turska
 Reference